Ong Tee Keat

Yang Berbahagia Tan Sri Dato' Sri Ong Tee Keat (lahir 22 November 1956) merupakan ahli politik Malaysia dan bekas Menteri Pengangkutan Malaysia. Beliau juga merupakan bekas presiden Persatuan Cina Malaysia (MCA) yang berkhidmat dari 18 Mac 2008 hingga Mac 2010. Pada 1 Jun 2010, beliau telah digantikan oleh Datuk Seri Kong Cho Ha untuk jawatan Menteri Pengangkutan. 

Beliau pernah menjadi Timbalan Menteri Pelajaran dan juga Timbalan Menteri Belia dan Sukan. Di dalam politik akar umbi parti MCA, beliau pernah menjadi Naib Presiden MCA dan Ketua Pemuda MCA.

 Kehidupan peribadi 
Anak kepada penjual ikan, Tee Kiat merupakan seorang akar umbi MCA yang aktif walaupun beliau berada di universiti. Selepas menjalani pendidikan menengahnya di Sekolah Tinggi Confusian di Kuala Lumpur, beliau pergi ke MBSKL untuk meneruskan pelajarannya di Tingkatan Enam. Enam tahun selepas bekerja sebagai jurutera mekanikal, beliau berhenti untuk menjadi setiausaha politik kepada Menteri Perumahan dan Kerajaan Tempatan, Datuk Lee Kim Sai dalam tahun 1986.

 Politik 
Beliau merupakan Ahli Parlimen Pandan, Selangor dari MCA. Beliau mula bertanding di Pilihan raya kecil Ampang Jaya 1989 , menewaskan bekas Menteri Besar Selangor, Datuk Harun Idris yang menjadi calon parti Semangat 46.

Pada tahun 2004, beliau memenangi kerusi Parlimen Pandan, Selangor. Dalam Pilihan Raya Umum Malaysia 2008 beliau mempertahankan kerusi Parlimen Pandan dan mengalahkan calon dari Parti Keadilan Rakyat, Syed Shahir Syed Mohamud dengan majoriti sebanyak 2,961 undi. Beliau memperolehi 25,236 undi berbanding lawannya memperolehi hanya 22,275 undi. 
Pada 21 Februari 2013, beliau tidak lagi dicalonkan oleh MCA untuk mempertahankan parlimen tersebut, sebaliknya digantikan oleh Gary Lim."PRU13: Tee Keat tiada dalam senarai calon MCA", Malaysiakini.com,21 Februari 2013. 

Isu dan kontroversi
Ugutan bunuh
Pada 27 Julai 2009, Lim Kit Siang dari DAP membuat laporan polis berhubung ancaman bunuh yang diterima Ong Tee Keat di ibu pejabat polis Petaling Jaya.

Akhbar Sunday Star menyiarkan ugutan bunuh itu pada 26 Julai 2009 :
 "If you're wiped out from this world some day, you should know why this has happened." (Jika anda dilenyapkan dari dunia ini pada satu hari, anda patut tahu kenapa ini berlaku).Kit Siang Buat Laporan Polis Terhadap Ancaman Bunuh Presiden MCA

 Rujukan 

 Pautan luar 
 Blog Ong Tee Keat 

Kategori:Kelahiran 1956
Kategori:Orang dari Selangor
Kategori:Anggota Parti Warisan
Kategori:Bekas anggota Persatuan Cina Malaysia
Kategori:Orang hidup
Kategori:Buddha Malaysia
Kategori:Menteri Kerajaan Malaysia
Kategori:Orang dari Kuala Lumpur
Kategori:Presiden Persatuan Cina Malaysia
Kategori:Ahli Dewan Rakyat, Parlimen Malaysia ke-7
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Ahli Dewan Rakyat, Parlimen Malaysia ke-10
Kategori:Ahli Dewan Rakyat, Parlimen Malaysia ke-11
Kategori:Ahli Dewan Rakyat, Parlimen Malaysia ke-12